jkorsvik/nowiki_second_scrape_merged huggingface dataset:
SkyttelPASS

SkyttelPASS er en AutoPASS-utsteder, og er et heleid datterselskap av Skyttel AS, et norsk aksjeselskap eid av Agder, Rogaland og Vestland fylkeskommuner. SkyttelPASS har samme daglige leder som Skyttel, og styret i SkyttelPASS AS består av Skyttel sin daglige leder og økonomileder. Selskapet ble stiftet 30. mai 2019 og har kontor i Bergen.En utsteder har ansvar for AutoPASS-avtaler, og hovedoppgaven for et utstederselskap er å håndtere AutoPASS-avtale, brikkedistribusjon og fakturering for bompasseringer. SkyttelPASS er godkjent etter utstederfordriftens § 21 og er også den første norske brikken med EETS-godkjenning, etter utstederforskriften § 24, som skal sikre interoperabilitet i hele EU/EØS. AutoPASS-brikker fra SkyttelPASS kan brukes i bompengeanlegg som deltar i EasyGo, inkludert i Storebæltsforbindelsen, som fra 1. januar 2021 krever at brikkeutstederen må være EETS-godkjent.


== Historie ==
Som del av bompengereformen ble det i stortingsmelding 25 (2014-2015) tydeliggjort at utstederrollen skulle skilles ut fra bompengeselskapene for å etablere uavhengige utstedere.Forskrift om utstedervirksomhet for bompenger og ferjebilletter (utstederforskriften) ble vedtatt 14. desember 2018 med ikrafttredelse 1. januar 2019. Selskapene som opererte som utstedere før forskriften trådte i kraft fikk dispensasjon fra forskriften, begrenset til 18 måneder, og i løpet av denne perioden måtte de avhende sin utstedervirksomhet. Utstederforskriften § 37 ga mulighet til å gi dispensasjon frem til 31. desember 2020. Fristen ble senere forlenget til 31. desember 2021.Agder, Rogaland og Vestland fylkeskommuner eier også det regionale bompengeselskapet Ferde AS. Eierfylkene planla at Skyttel kunne bli fremtidig utsteder i regionen, men dette siste seg å ikke være mulig uten å betale markedspris for Ferdes kundeportefølje.Ferde startet i 2019 forberedelsene for salg av utstedervirksomheten til en ekstern markedsaktør. I februar 2021 skilte Ferde ut utstedervirksomheten til en egen divisjon kalt Flyt. Flyt ble så bli et eget datterselskap den 1. mai 2021, før utstedervirksomheten selges til en ekstern aktør. Ferde regner med det kommer til å skje i løpet av første halvdel av 2021. Ettersom verdien på denne porteføljen ble vurdert ulikt var det usikkert om Skyttel ønsker å kjøpe denne fra Ferde. Skyttel har likevel startet utstedervirksomhet Den 30. juni 2021 ble det gjort kjent at forsikringsselskapet Gjensidige kjøper Flyt, og den 1. november 2021 ble kjøpet gjennomført.Den 15. april 2021 blir AutoPASS-avtalene tilhørende Svinesundsforbindelsen AS overført til SkyttelPASS. Svinesundforbindelsen AS blir lagt ned i samband med at bompengeinnkrevingen i Svinesundsforbindelsen ble avsluttet den 15. mars 2021.


== Se også ==
Flyt
Fremtind Service
BroBizz


== Referanser ==


== Eksterne lenker ==
Offisielt nettsted
(en) Toll roads in Norway – kategori av bilder, video eller lyd på Commons 
Skyttel
John Lekhmus

John Lekhmus (født 21. desember 1991 i Murmansk) er en tidligere svømmer som representerte Tromsø Svømmeklubb. 
Lekhmus vant to gullmedaljer og en sølvmedalje i NM samt en rekke andre medaljer før han la opp som svømmer.


== Resultater (utvalg) ==
NM i svømming kortbane 2013: norgesmester 50 m bryst
NM i svømming kortbane 2013: norgesmester 100 m bryst
NM i svømming langbane 2013: sølvmedalje 100 meter bryst


== Referanser ==
György Snell

György Snell (født 8. mars 1949 i landsbyen Kiskirályság i Ungarn, død 26. februar 2021 i Budapest) var en ungarsk katolsk prelat som var hjelpebiskop i erkebispedømmet Esztergom-Budapest.


== Liv og virke ==


=== Studier ===
Snell studerte filosofi og katolsk teologi ved Sentralinstituttet for presteutdannelse og ved det erkebiskoppelige presteseminar i Eger. 


=== Prest ===
Han ble presteviet den 3. april 1972 for bispedømmet Vác. Frem til 1975 var han kapellan i Kiskunlacháza, så til 1987 kapellan og til 2008 sogneprest i Rákoskeresztúr i Budapest. I forbindelse med nyorganiseringen av de ungarske bispedømmegrenser i 1993 ble han inkardinert som del av erkebispedømmet Esztergom-Budapests klerus. I 2004 ble han sogneprest i Budapest-Rákosliget. Han var stedfortredende dekan, og så dekan, for distriktet Rákosi Esperesi (2000–2003; 2003–2005). Fra 2003 til slutten av 2014 var han direktør for erkebispedømmets skolemyndighet. Fra 2008 var han sogneprest for St.-Stefans-basilikaen, som er konkatedral i Budapest, og fra 2009 domkapitular.


=== Biskop ===
Han ble den 20. oktober 2014 utnevnt av pave Frans til titularbiskop av Pudentiana og var hjelpebiskop i erkebispedømmet Esztergom-Budapest. Bispevielsen ble foretatt den 6. desember 2014 av erkeboiskopen av Esztergom-Budapest, kardinal Péter Erdő; medkonsekrerende var den apostoliske nuntius i Ungarn, erkebiskop Alberto Bottari de Castello, og biskopen av Pécs, György Udvardy. Hans biskoppelige valgspråk var «Date illis vos manducare».
Han fungerte som hjelpebiskop der fra 2014 til sin død.György Snell døde i februar 2021 av covid-19.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Kardinal Péter Erdő (1952-) *2000
Kardinal György Snell


== Referanser ==
Teateråret 1856

Teateråret 1856 er en oversikt over hendelser, verk, fødte og avdøde personer med tilknytning til teater i 1856.


== Nye drama ==
Henrik Ibsen – Olaf Liljekrans


== Årets oppsettinger ==


== Fødsler ==


== Dødsfall ==

		
		


== Referanser ==
Vollen (Tønsberg)

Vollen er et tettsted i Tønsberg kommune i Vestfold og Telemark fylke. Tettstedet har 666 innbyggere per 1. januar 2022, og ligger rundt 6 kilometer nordøst for Tønsberg sentrum.


== Stedet ==
Tettstedet Vollen består av tettbebyggelsene langs fylkesvei 311 mellom Studsrød, Tverved og Bliksekilen vest for Slagentangen ved Oslofjorden.


== Referanser ==
Grinde (tettsted)

Grinde er et tettsted i Tysvær kommune i Rogaland fylke. Tettstedet har 932 innbyggere per 1. januar 2022, og ligger rundt to kilometer øst for kommunesenteret Aksdal.


== Stedet ==
Tettstedet ligger mellom Grindafjorden i nird, Grindavatnet i øst og Fuglavatnet i sør, og består av tettbebyggelsene i bygda Grinde og boligfeltet Garhaugen ved fylkesvei 515.


== Referanser ==
I Don’t Feel Hate

«I Don't Feel Hate» (norsk oversettelse: jeg føler ikke hat) er en tysk popsang fra 2021 som fremføres av den tyske youtuberen og tiktokeren Jendrik. Den ble offentliggjort 25. februar 2021 og er skrevet av Jendrik selv, sammen med Christoph Oswald. De tyske kringkasterne ARD og NDR valgte låten som Tysklands bidrag til Eurovision Song Contest 2021 i Rotterdam i Nederland. Der endte den nest sist. 


== Bakgrunn ==
De tyske kringkasterne ARD og NDR offentliggjorde i februar 2021 at de internt hadde valgt influenseren Jendrik Sigwart til å representere Tyskland i Eurovision Song Contest 2021. Noen uker senere ble det kjent at tittelen på låten var «I Don't Feel Hate». Den er skrevet av Jendrik sammen med Christoph Oswald. Oswald har også produsert singelen. Sangen er en lystig poplåt med mye bruk av ukulele. Sangen har engelsk tekst, men inneholder en kort sekvens der Jendrik etterligner en radiovert og snakker på tysk.
Sangen hadde premiere 25. februar 2021 og ble sluppet for strømming og digital nedlastning. Dagen etter fremførte Jendrik den første gang live i programmet NDR Talkshow.«I Don't Feel Hate» var Tysklands bidrag til Eurovision Song Contest 2021. Som ett av de «fem store landene» var Tyskland direktekvalifisert til finalen i Rotterdam Ahoy i Nederland lørdag 22. mai 2021. Sangen ble nummer 25 av 26 med 3 poeng – samtlige fra juryene. Fra seerne fikk låten 0 poeng.


== Listeplasseringer ==


== Referanser ==
Bistrița (Siret)

Bistrița er en 283 kilometer lang høyre sideelv til Siret i Romania.
Bistrița går under navnet Bistrița Aurie («Gylne Bistrița») fra kilden i Rodnafjellene til samløpet med elven Dorna ved Vatra Dornei. Elva renner gjennom Øst-Karpatene og munner ut i Siret nedstrøms for Bacău.
Elva er utbygget for vannkraft ved reservoaret Izvorul Muntelui.


== Referanser ==


== Eksterne lenker ==
(en) Bistrița Aurie River – kategori av bilder, video eller lyd på Commons
Baard Haugan Ingebretsen

Baard Haugan Ingebretsen (født 1971) er en norsk lyddesigner. Han har jobbet på en rekke norske filmer og TV-serier, flere av dem sammen med Tormod Ringnes. Blant filmene de to har jobbet på er Max Manus fra 2008, Kon-Tiki fra 2012 og amerikanske Pirates of the Caribbean: Dead Men Tell No Tales fra 2017.Han har vunnet tre Kanonpriser og en Amandapriser, alle i klassen beste lyddesign.


== Priser og nominasjoner ==
Kanonprisen 2008 for Max Manus (sammen med Tormod Ringnes)
Amandaprisen 2009 for Max Manus (sammen med Tormod Ringnes)
Kanonprisen 2010 for Trolljegeren
Kanonprisen 2012 for Kon-Tiki (sammen med Tormod Ringnes)
Nominert til Satellite Awards 2012 for Kon-Tiki (sammen med Tormod Ringnes)
Nominert til Amandaprisen 2013 for Kon-Tiki (sammen med Tormod Ringnes)
Nominert til Gullruten 2014 for Det tredje øyet
Nominert til Amandaprisen 2015 for Beatles (sammen med Tormod Ringnes)
Nominert til Kanonprisen 2016 for Dyrene i Hakkebakkeskogen (sammen med Tormod Ringnes)
Nominert til Amandaprisen 2017 for Dyrene i Hakkebakkeskogen (sammen med Tormod Ringnes)
Nominert til Kanonprisen 2018 for Skjelvet (sammen med Tormod Ringnes)
Nominert til Kanonprisen 2019 for Kaptein Sabeltann og Den Magiske Diamant (sammen med Tormod Ringnes)


== Referanser ==


== Eksterne lenker ==
(en) Baard Haugan Ingebretsen på Internet Movie Database 
(no) Baard Haugan Ingebretsen hos Filmfront 
(en) Baard Haugan Ingebretsen hos The Movie Database
Sylvestre Ilunga

Sylvestre Ilunga Ilunkamba (født 1947) er en kongolesisk politiker som var statsminister i Den demokratiske republikken Kongo fra mai 2019 til 28. januar 2021. Hans regjering ble offisielt godkjent i august 2019. Hans politiske karriere går helt tilbake til 1970-årene. Han har innehatt ulike statsrådposter og han har også vært professor ved Universitetet i Kinshasa siden 1979. I tillegg har han vært generalsekretær for DR Kongos nasjonale jernbaneselskap Société nationale des Chemins de fer du Congo. Han er kjent som en erfaren tjenestemann og en alliert av tidligere president Joseph Kabila.


== Biografi ==
Sylvestre Ilunga ble født i 1947 i den tidligere kongolesiske Katanga-provinsen og han tilhører Luba-folket. Han har vært professor i økonomi ved Universitetet i Kinshasa siden 1979. Han gikk inn i politisk virksomhet i 1970 og hadde ulike jobber tilknyttet regjeringen i 1980- og 1990-årene. Han var blant annet planleggingsminister i 1990 og finansminister i 1990-1991 under regimet til president Mobutu Sese Seko. Etter at president Mobutu ble styrtet oppholdt Ilunga seg i Sør-Afrika noen år før han kom tilbake til DR Kongo. I 2014 ble han sjef for det nasjonale jernbaneselskapet SNCC. Han var også en tid økonomisk rådgiver for Joseph Kabila som var president fra 2001 til 2019.Den 20. mai 2019 ble Ilunga i en alder av 72 år foreslått til statsminister av en majoritetskoalisjon i parlamentet i forståelse med president Félix Tshisekedi. Vedtak om utnevnelsen ble fattet 27. juli 2019, mer enn seks måneder etter parlamentsvalget i 2018. Den formelle utnevnelsen skjedde sist i august 2019.Den 28. januar 2021 vedtok landets nasjonalforsamling en mistillitserklæring mot Ilunga som gikk av umiddelbart. Han ble 15. februar 2021 etterfulgt som statsminister av Jean-Michel Sama Lukonde.


== Referanser ==
Amen (Ana Soklič-sang)

«Amen» er en popballade fra 2021, utgitt av den slovenske artisten Ana Soklič. Hun har skrevet låten sammen med Bojan Simončič, Žiga Pirnat og Charlie Mason. Låten hadde premiere 27. februar 2021 og var Slovenias bidrag i Eurovision Song Contest 2021 i Rotterdam i Nederland.


== Eurovision Song Contest ==

Etter å ha vunnet den slovenske musikkonkurransen EMA 2020, skulle Ana Soklič ha representert Slovenia i Eurovision Song Contest 2020 med låten «Voda». På grunn av koronaviruspandemien ble imidlertid konkurransen avlyst, og den slovenske allmennkringkasteren RTVSLO besluttet at Soklič skulle få representere landet i Eurovision Song Contest 2021.Sommeren 2020 startet RTVSLO arbeidet med å finne bidraget til 2021. Til sammen kom det inn 191 bidrag. Gjennom flere avstemningsrunder besluttet en jury sammen med Ana Soklič at sangen «Amen» skulle være landets bidraget til Eurovision Song Contest 2021. Sangen hadde premiere i en spesialsending på RTVSLO lørdag 27. februar 2021.


=== Eurovision Song Contest ===
Sangen deltok i semifinale 1 i Rotterdam Ahoy tirsdag 18. mai 2021, der den fikk 44 poeng og ble nummer 13. Den ble dermed slått ut av konkurransen siden bare de ti beste kvalifiserte seg til finalen lørdag 22. mai 2021. 
Sangen var ett av to bidrag med samme tittel i konkurransen; også Østerrikes Vincent Bueno stilte med et bidrag som heter «Amen». Heller ikke den låten kvalifserte seg til finalen.


== Referanser ==
Teateråret 1963

Teateråret 1963 er en oversikt over hendelser, verk, fødte og avdøde personer med tilknytning til teater i 1963.


== Priser og utmerkelser ==


== Nye drama ==
Arthur Adamov – La Politique des restes


== Årets oppsetninger ==


== Fødsler ==


== Dødsfall ==


== Referanser ==
10 Years

«10 Years» (norsk oversettelse: ti år) er en elektropopsang fra 2021 av den islandske sangeren Daði Freyr Pétursson og bandet hans Gagnamagnið. Sangen ble utgitt 13. mars 2021 og var Islands bidrag i Eurovision Song Contest 2021 i Rotterdam i Nederland, der den endte på fjerdeplass.


== Bakgrunn ==
Daði og Gagnamagnið skulle ha representert Island i Eurovision Song Contest 2020 med låten «Think About Things», men konkurransen ble avlyst på grunn av koronaviruspandemien. I stedet besluttet den islandske kringkasteren RÚV at Daði og Gagnamagnið skulle få representere Island i konkurransen i 2021.Sangens tittel ble avslørt i februar 2021, mens låten ble utgitt 13. mars 2021.


=== Eurovision Song Contest ===
Den 65. utgaven av Eurovision Song Contest fant sted i Rotterdam i Nederland i mai 2021. Island deltok som nummer åtte i semifinale 2 i Rotterdam Ahoy torsdag 20. mai. Dagen i forveien ble det kjent at ett av bandmedlemmene hadde testet positivt for covid-19. Bandet ble derfor satt i karantene og fikk ikke opptre live under semifinalen. I stedet ble det vist et opptak fra gruppens andre prøve 15. mai. Sammen med Australia var Island det eneste landet som ikke opptrådte live i konkurransen.
Låten endte på andreplass semifinalen med 288 poeng og kvalifiserte seg dermed til finalen lørdag 22. mai. Der opptrådte Island som nummer 12, også denne gang ble det vist opptak av gruppens prøve. Til slutt endte sangen på fjerdeplass med 378 poeng, Islands beste plassering i konkurransen siden 2009.


== Listeplasseringer ==


== Sporliste ==


== Utgivelseshistorikk ==


== Referanser ==


== Eksterne lenker ==
(en) 10 Years på Discogs 
(en) 10 Years på MusicBrainz 
(en) 10 Years på MusicBrainz 
(en) 10 Years på Spotify 
(en) 10 Years på Last.fm 
(en) 10 Years på Genius — sangtekst
Amen (Vincent Bueno-sang)

«Amen» (hebraisk for det skal skje) er en popballade fra 2021 som fremføres av den østerrikske musikeren Vincent Bueno. Sangen ble utgitt 10. mars 2021 og var Østerrikes bidrag til Eurovision Song Contest 2021 i Rotterdam i Nederland.


== Om sangen ==
Låten fremføres av Bueno. Han ble valgt internt av den østerrikske kringkasteren ORF til å representere Østerrike i Eurovision Song Contest 2020, men konkurransen ble avlyst på grunn av koronaviruspandemien. I stedet besluttet ORF at Bueno skal representere landet i konkurransen i 2021. 
Sangens tittel ble avslørt i februar 2021, og den ble sluppet 10. mars 2021. Vincent har jobbet med et internasjonal team av låtskrivere for å skrive og produsere sangen. Jonas Thander er hovedprodusent, og han har skrevet den sammen med Tobias Stuber og den britiske låtskriveren Ashley Hicklin. Pele Loriano og Nikolaj Trybulec har vært med på produsentsiden. Hicklin og Loriano var også med på å skrive og produsere «Run with the Lions», som representerte Litauen i 2019.Den var en av to sanger med samme tittel i Eurovision. Song Contest 2021; også Slovenias Ana Soklič stilte med et bidrag som het «Amen».


== Eurovision Song Contest ==
Østerrike ble trukket til å delta i første halvdel av semifinale 2 av Eurovision Song Contest. Semifinalen ble arrangert i Rotterdam Ahoy i Nederland torsdag 20. mai. Sangen ble nummer 12 av 17 i semifinalen og kvalifiserte seg ikke til finalen lørdag 22. mai.I Eurovision Song Contest var Marvin Dietmann kunstnerisk ansvarlig for fremføringen og sceneshowet. Han sto bak Conchita Wursts sceneopptreden med «Rise Like a Phoenix» som vant konkurransen i 2014.


== Sporliste ==


== Utgivelseshistorikk ==


== Referanser ==
Jens Christian Fodstad

Jens Christian Fodstad (født 1969) er en norsk filmklipper. Han har klippet en rekke norske filmer og TV-serier og har vunnet tre Kanonpriser og tre Amandapriser i klassen beste klipp, blant annet for filmene Blind og Barn.


== Priser og nominasjoner ==
Alle priskategorien Beste klipp dersom ikke annet oppgitt

Nominert til Amandaprisen 2010 for En ganske snill mann
Nominert til Kanonprisen 2010 for En ganske snill mann
Nominert til Gullruten 2011 for Koselig med peis
Nominert til Amandaprisen 2011 for Limbo
Kanonprisen 2012 for Som du ser meg
Amandaprisen 2014 for Blind
Kanonprisen 2014 for Blind
Nominert til Amandaprisen 2019 for Ut og stjæle hester (sammen med Nicolaj Monberg)
Kanonprisen 2019 for Barn
Amandaprisen 2020 for Barn
Amandaprisen 2022 for De uskyldige


== Referanser ==


== Eksterne lenker ==
(en) Jens Christian Fodstad på Internet Movie Database 
(sv) Jens Christian Fodstad i Svensk Filmdatabas 
(da) Jens Christian Fodstad på Filmdatabasen 
(da) Jens Christian Fodstad på Scope 
(fr) Jens Christian Fodstad på Allociné 
(en) Jens Christian Fodstad på AllMovie 
(en) Jens Christian Fodstad hos The Movie Database
Gruyères

Gruyères er en bykommune i distriktet Gruyère i kantonen Fribourg i Sveits. Den har 2 200 innbyggere og et areal på 28,5 km². Kommunesenteret ligger 810 meter over havet.
Mellomalderbyen er en viktig turistdestinasjon i den øvre dalen til elven Saane og har gitt navn til den kjente gruyèreosten. Byen er bilfri.Den historiske byen ligger på en isolert ås nord i Alpene ved foten av fjellet Moléson. Det er også her elven Saane forlater Fribourg-Alpene.
Kommunen består også av de to landsbyene Épagny i nord og Pringy i vest. I tillegg ligger den lille landsbyen Saussivue i syd og feriestedet Moléson-Village i Albeuvedalen. Nabokommuner er Broc, Charmey, Bas-Intyamon, Haut-Intyamon, Semsales, Vaulruz, Vuadens, Bulle, La Tour-de-Trême og Le Pâquier.


== Referanser ==


== Eksterne lenker ==
Offisielt nettsted 
(en) Gruyères – kategori av bilder, video eller lyd på Commons
Skriftgranitt

Skriftgranitt har fått navnet sitt på grunn av at den har et skrift-liknende mønster. Noen sammenligner mønsteret med Hieroglyfer eller med Runeskrift.
Mindat definerer skriftgranitt slik:
"A granite exhibiting a graphic texture due to exsolution of quartz from feldspar."
Google definerer det slik:
"Grafisk tekstur er ofte skapt ved ekssolusjons-, devitrifiserings- og blandbarhetsprosesser i magmatiske bergarter."
I norske pegmatitt-forekomster er skriftgranitt ikke uvanlig. Mest vanlig sammensetning er en kombinasjon av mikroklin-feltspat og kvarts, men i Evje-Iveland område har det blitt observert skriftgranitt bestående av albitt-feltspat og kvarts.
I en forekomst i Nissedal ble det funnet skriftgranitt bestående av grønn amazonitt-feltspat og kvarts.


== Referanser ==
"Graphic texture"  på den engelskspråklige Wikipedia
Skriftgranitt på Mindat.org
The Origin of Graphic Granite: New Insights from Electron Backscatter Diffraction (EBSD) Analyses from The SAO/NASA Astrophysics Data System
Olivier Bugge Coutté

Olivier Bugge Coutté (født 1970) er en dansk filmklipper. Han har klippet en rekke danske, norske og internasjonale filmer og TV-serier. Han har vunnet flere priser for sitt arbeid, blant annet tre Amandapriser og tre Kanonpriser.


== Priser og nominasjoner ==
Alle i priskategorien «Beste klipp» dersom ikke annet oppgitt

Kanonprisen 2006 for Reprise
Kanonprisen 2011 for Oslo, 31. august
Nominert til Kanonprisen 2011 i klassen beste nyskaper for Oslo, 31. august (sammen med Gisle Tveito)
San Diego Film Critics Society 2011 for Beginners
Amandaprisen 2012 for Oslo, 31. august
Tribeca Film Festival 2015, Best Editing in a Narrative Feature for Bridgend
Nominert til Kanonprisen 2015 for Louder Than Bombs
Amandaprisen 2016 for Louder Than Bombs
Nominert til Robertprisen 2016 for Idealisten
Nominert til Eddaprisen 2016 for Historien om den sjenerte giganten (Fúsi)
Norsk Filmkritikerlags pris for beste fagfunksjon 2016 for Louder Than Bombs
Kanonprisen 2017 for Thelma
Nominert til Robertprisen 2017 for Flaskepost fra P
Amandaprisen 2018 for Thelma
Nominert til Robertprisen 2021 for Vores mand i Amerika
Nominert til Amandaprisen 2022 for Verdens verste menneske


== Referanser ==


== Eksterne lenker ==
(en) Olivier Bugge Coutté på Internet Movie Database 
(sv) Olivier Bugge Coutté i Svensk Filmdatabas 
(da) Olivier Bugge Coutté på Filmdatabasen 
(da) Olivier Bugge Coutté på danskfilmogtv.dk 
(da) Olivier Bugge Coutté på Scope 
(fr) Olivier Bugge Coutté på Allociné 
(en) Olivier Bugge Coutté på AllMovie 
(en) Olivier Bugge Coutté hos The Movie Database